मारपीट के मामले में निष्पक्ष कार्रवाई के लिए सौंपा ज्ञापन
भास्कर संवाददाता | भीलवाड़ा
हलेड़में पिछले महीने मारपीट को लेकर जाट समाज के दो युवकों पर लगाए आरोपों को गलत बताते हुए निष्पक्ष जांच के लिए गुरुवार को जाट समाज ने पुलिस को ज्ञापन सौंपा। ज्ञापन में बताया कि घटना के वक्त एक युवक तो बीच-बचाव करने पहुंचा जबकि दूसरा उसके घर ही था।
जाट महासभा के जिलाध्यक्ष रामेश्वरलाल जाट के नेतृत्व में डीएसपी सदर परबतसिंह को सौंपे ज्ञापन में कहा गया कि 18 फरवरी को हलेड़ के शंकर बलाई ने अपनी ओर से रिपोर्ट में बद्रीलाल जाट गोपाल जाट को भी मारपीट करने जातिगत गालियां देने का आरोपी बताया है।
ज्ञापन के अनुसार इस घटना से दोनों का कोई लेनादेना नहीं है। चारभुजा मंदिर पर हल्ला सुनकर गोपाल जाट मौके पर गया तथा बीच-बचाव किया। शंकरलाल ने द्वेषपूर्वक बद्री गोपाल जाट के नाम लिखवाए हैं। ज्ञापन देने वालों में हीरालाल भदाला, गणेश जाट, मथुरा जाट, रामेश्वर जाट, नरेश जाट, श्याम देवी सहित बड़ी संख्या में हलेड़ के समाजजन शामिल थे।
hin_Deva bho_Deva hin_Deva hin_Deva awa_Deva